

Požega, prosinac 2022.

**PLAN RADA REGIONALNOG KOORDINATORA RAZVOJA POŽEŠKO-SLAVONSKE ŽUPANIJE ZA 2023. GODINU**

Sadržaj

**UVOD 2**

OPĆI PODACI 2

ORGANIZACIJA I USTROJSTVO 3

**SAŽETAK DJELOKRUGA RADA 4**

**PLAN RADA 5**

URED RAVNATELJICE 5

ODJEL ZA STRATEŠKO PLANIRANJE I RAZVOJNE PROGRAME 6

ODJEL ZA PRIPREMU I PROVEDBU PROJEKATA 9

ODJEL ZA OPĆE I FINANCIJSKE POSLOVE 11

AKTIVNOSTI USTANOVE S CILJEM POSPJEŠENA RADA 13

**ZAKONSKE I DRUGE PODLOGE NA KOJIMA SE ZASNIVA PLAN 14**

**USKLAĐENOST CILJEVA PLANA S DOKUMENTIMA DUGOROČNOG RAZVOJA 14**

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA 14**

**IZVJEŠTAJ O POSTIGNUTIM CILJEVIMA I REZULTATIMA U PRETHODNOJ GODINI 15**

**ZAKLJUČAK 16**

**UVOD**

Zakonom o regionalnom razvoju Republike Hrvatske (Narodne novine, broj 147/14, 123/17 i 118/18), propisano je kako jedinice područne (regionalne) samouprave, u svrhu učinkovite koordinacije i poticanja regionalnog razvoja osnivaju razvojne agencije kao javne ustanove.

Skupština Požeško-slavonske županije donijela je Odluku o osnivanju Javne ustanove Regionalni koordinator razvoja Požeško-slavonske županije („Požeško-slavonski službeni glasnik“ br. 2/2018.).

Ustanova je s radom je započela 01. srpnja 2018. godine, kada je preuzela sve poslove od Regionalne razvojne agencije Požeško-slavonske županije – PANORE d.o.o.

**Misija**

Naša misija je poduprijeti regionalni razvoj kroz koordinaciju regionalnih dionika vezano za stvaranje i implementaciju programa i projekata od regionalnog značaja te dizajniranje i implementaciju Plana razvoja Požeško-slavonske županije razdoblje 2021. – 2027. godina.

**Vizija**

U partnerstvu s javnim, privatnim i civilnim sektorom naš cilj je dostići viziju određenu Planom razvoja PSŽ za razdoblje 2021. – 2027. godina.

***Požeško-slavonska županija je je zelena županija s bogatom kulturnom i prirodnom baštinom, visoke kvalitete života i uravnoteženim održivim razvojem***

Vizijom se promoviraju tri osnovna rasta:

**pametan rast** – razvijanje ekonomije utemeljene na znanju i inovaciji;

**održiv rast** – promicanje ekonomije koja učinkovitije iskorištava resurse, koja je zelenija i konkurentnija;

**uključiv rast** – njegovanje ekonomije s visokom stopom zaposlenosti

**OPĆI PODACI**

Naziv: Regionalni koordinator razvoja Požeško-slavonske županije

Adresa: Županijska 7, 34000 Požega

Tel: +385 34 638 697

Fax: +385 34 290 243

e-mail: rkrpsz@panora.hr

web: [www.panora.hr](http://www.panora.hr)

Matični broj : 04933346

OIB: 49631358300

IBAN: HR89 2500 0091 5011 52125

Poslovna banka: Addiko Bank d.d, Zagreb

**Podaci o registraciji**

Regionalni koordinator razvoja Požeško-slavonske županije registrirana je u Trgovačkom sudu u Osijeku, Stalna služba u Slavonskom Brodu pod brojem 030203016 u obliku javne ustanove, a osnovana je temeljem Izjave o osnivanju od 6. ožujka 2018. godine. Osnivač Ustanove je Požeško-slavonska županija.

**ORGANIZACIJA I USTROJSTVO**

Ustanovom upravlja Upravno vijeće kojeg čini predsjednik i dva člana koje imenuje i razrješava županica. Ravnateljica je voditeljica Ustanove, odnosno organizira i vodi rad i poslovanje, predstavlja i zastupa Ustanovu.

Prema članku 3. Pravilnika o unutarnjem ustrojstvu i načinu rada Regionalnog koordinatora razvoja Požeško-slavonske uređuje se unutarnje ustrojstvo, koje se sastoji od :

* ureda ravnatelja
* odjela za strateško planiranje
* odjela za pripremu i provedbu projekata
* odjela za opće i financijske poslove

Djelovanje Ustanove definirano je temeljnim aktima Ustanove kojima se uređuje unutarnje ustrojstvo, radna mjesta s opisom poslova, ovlastima i odgovornostima te uvjetima i kompetencijama za njihovo obavljanje, prava i obveze zaposlenika Ustanove, kao i druga pitanja od značaja za rad Ustanove:

* Odluka o osnivanju javne ustanove Regionalni koordinator razvoja Požeško-slavonske županije
* Statut javne ustanove Regionalni koordinator razvoja Požeško-slavonske županije
* Poslovnik o radu Upravnog vijeća Regionalnog koordinatora razvoja Požeško-slavonske županije
* Pravilnik o unutarnjem ustrojstvu i načinu rada javne ustanove Regionalni koordinator razvoja Požeško-slavonske županije
* Pravilnik o plaćama, naknadama plaća i drugim materijalnim pravima zaposlenika Javne ustanove Regionalni koordinator razvoja Požeško-slavonske županije.

**SAŽETAK DJELOKRUGA RADA**

Sukladno Zakonu o regionalnom razvoju Republike Hrvatske („Narodne novine“ br. 147/14, 123/17 i 118/18) i temeljem Odluke o osnivanju, Regionalni koordinator PSŽ, obavlja djelatnosti:

* Izrada županijske razvojne strategije i drugih strateških i razvojnih dokumenata za područje Županije te njihovih provedbenih dokumenata za koji ih ovlasti osnivač
* Provjera usklađenosti dokumenata strateškog planiranja razvoja Županije s hijerarhijski višim dokumentima strateškog planiranja i donošenja odluka kojima se potvrđuje usklađenost
* Pružanje stručne pomoći u pripremi i provedbi programa potpore javnopravnim tijelima i javnim ustanovama s područja Županije kojima su osnivači Republika Hrvatska ili Županija, u pripremi i provedbi razvojnih projekata od interesa za razvoj Županije, a posebno projekata sufinanciranih sredstvima iz strukturnih i investicijskih fondova Europske unije
* Pružanje stručne pomoći u pripremi i provedbi razvojnih projekata javnopravnih tijela i javnih ustanova s područja Županije kojima su osnivači Republika Hrvatska ili jedinice lokalne i područne ( regionalne ) samouprave, a koji su od interesa za razvoj Županije, kao i zajedničkih razvojnih projekata od interesa za razvoj više županije
* Provedba županijskih razvojnih programa za koje ih ovlasti osnivač
* Provedba programa ministarstva nadležnog za regionalni razvoj i drugih središnjih tijela državne uprave koji se odnose na ravnomjerniji regionalni razvoj
* Upisivanje razvojnih projekata od značaja za razvoj Županije u središnji elektronički registar razvojnih projekata
* Koordinacija upis ostalih javnih tijela u središnji elektronički registar razvojnih projekata
* Provjeravanje i praćenje stanja projekata svih korisnika s područja Županije u središnjem elektroničkom registru razvojnih projekata
* Obavljanje stručnih i savjetodavnih poslova u vezi s provedbom županijske razvojne strategije i ostalih strateških, razvojnih i provedbenih dokumenata za područje Županije te izvješćivanje osnivača i ministarstva nadležnog za regionalni razvoj o njihovoj provedbi
* Suradnja s ministarstvom nadležnim za regionalni razvoj i svim ostalim relevantnim dionicama na poslovima strateškog planiranja i upravljanja razvojem za područje Županije
* Usklađivanje djelovanja jedinica lokalne samouprave s područja Županije vezano uz regionalni razvoj
* Obavljanje administrativnih i stručnih poslova za potrebe županijskog partnerstva
* Sudjelovanje u radu partnerskog vijeća
* Pružanje usluga na poticanju domaćih i stranih ulaganja.

**PLAN RADA**

1. **URED RAVNATELJICE**

Ured organizira i vodi poslovanje Ustanove; izvršava odluke Upravnog vijeća; odgovara za zakonitost rada Ustanove; vodi postupak i obavlja izbor zaposlenika; donosi odluke o pojedinačnim pravima zaposlenika, zapošljavanju i raspoređivanju zaposlenika; provodi postupke i donosi odluke u slučaju povrede radnih obveza; donosi odluke o prestanku rada zaposlenika; predlaže godišnji program rada Ustanove Upravnom vijeću; predlaže godišnji financijski plan, godišnji obračun i izvješće o ostvarivanju programa rada Ustanove Upravnom vijeću; odlučuje o imenovanju stručnih odbora i povjerenstava; sudjeluje u radu Upravnog vijeća bez prava odlučivanja, osim kada je na točki dnevnog reda imenovanje ravnatelja; vodi brigu o čuvanju poslovne tajne; pokreće postupak donošenja ili usklađenja općih akata s odredbama odgovarajućih propisa; Organizira i vodi stručne poslove Ustanove; Izrađuje i koordinira izradu dokumenata koji se obavljaju na temelju Zakona o regionalnom razvoju; Obavlja najsloženije poslove iz područja regionalnog razvoja, koji zahtijevaju samostalnost, stručnost i odgovornost u radu; Prati provedbu dokumenata regionalnog razvoja (posebno Županijske razvojne strategije); Sudjeluje u stručnom radu na izradi i praćenju provedbe dokumenata regionalnog razvoja; Provodi programe Ministarstva regionalnog razvoja i fondova EU i drugih središnjih tijela državne uprave koji se odnose na ravnomjerniji regionalni razvoj; Daje stručnu pomoć u pripremi i provedbi razvojnih projekata javnopravnih tijela i javnih ustanova s područja Požeško-slavonske županije. Obavlja i druge poslove utvrđene zakonom, Odlukom o osnivanju, Statutom, Pravilnikom o unutarnjem ustrojstvu i načinu rada te drugim općim aktima.

**Ciljevi koji se žele postići i poslovi koji se žele obaviti:**

* 1. **Zakonitost rada ustanove**

|  |  |  |
| --- | --- | --- |
| **Zadaci/ Aktivnosti** | **Rezultat** | **Pokazatelji rezultata** |
| Organizirati i voditi rad i poslovanje ustanove, predstavljati i zastupati ustanovu, poduzimati sve pravne radnje u ime i za račun ustanove, zastupati ustanovu u svim postupcima pred sudovima, upravnim i drugim državnim tijelima, te pravnim osobama s javnim ovlastima. | Organiziran rad, uredno poslovanje ustanove, zastupana ustanova, poduzete pravne radnje u ime i za račun ustanove | Državna revizija i druga državna tijela dala pozitivno mišljenje na poslovanje |

* 1. **Suradnja s ministarstvima i relevantnim dionicima važnim za provedbu djelatnosti ustanove**

|  |  |  |
| --- | --- | --- |
| **Zadaci/ Aktivnosti** | **Rezultat** | **Pokazatelji rezultata** |
| Surađivati s ministarstvima i drugim dionicima | Ostvarena suradnja s ministarstvima i drugim tijelima | Odrađeni sastanci, koordinacije, ostvarene suradnje, razmjena informacija i drugo |

* 1. **Obavljeni poslovi iz čl. 25. Zakona o regionalnom razvoju RH i svi drugi poslovi**

|  |  |  |
| --- | --- | --- |
| **Zadaci/ Aktivnosti** | **Rezultat** | **Pokazatelji rezultata** |
| Održavati redovne koordinacije i sastanke s voditeljima odjela i djelatnicima | Obavljeni poslovi iz čl.25 ZRR | Ostvareni mjerljivi ciljevi iz Plana rada |
| Sudjelovati u donošenju važnih odluka u svezi pripreme i provedbe razvojnih programa i projekata |
| Koordinacija pripreme i provedbe strateških dokumenata |

1. **ODJEL ZA STRATEŠKO PLANIRANJE I RAZVOJNE PROGRAME**

Odjel brine za uredno izvršenje poslova: izrade županijske razvojne strategije i druge strateške i razvojne dokumente za područje županije te njihove provedbene dokumente; provjeravanja usklađenost dokumenata strateškog planiranja razvoja županije s hijerarhijski višim dokumentima strateškog planiranja i donose odluke kojima se potvrđuje usklađenost; obavljanja stručnih i savjetodavnih poslova u vezi s provedbom županijske razvojne strategije i ostalih strateških, razvojnih i provedbenih dokumenata za područje županije te izvještavanja osnivača i Ministarstva o njihovoj provedbi; suradnje s Ministarstvom i svim ostalim relevantnim dionicima na poslovima strateškog planiranja i upravljanja razvojem za područje županije; usklađivanja djelovanja jedinica lokalne samouprave s područja županije vezano uz regionalni razvoj; obavljanja administrativne i stručnih poslova za potrebe županijskog partnerstva; koordiniranja upis ostalih javnih tijela u središnji elektronički registar razvojnih projekata; provjeravanja i praćenja stanja projekata svih korisnika s područja županije u središnjem elektroničkom registru razvojnih projekata; u svezi rada partnerskih vijeća. Obavlja i druge poslove utvrđene zakonom, Odlukom o osnivanju, Statutom, Pravilnikom o unutarnjem ustrojstvu i načinu rada te drugim aktima.

**Ciljevi koji se žele postići i poslovi koji se žele obaviti:**

* 1. **Izrada županijske razvojne strategije i dr. strateških i razvojnih dokumenata i provedbenih dokumenata, praćenje provedbe istih te provjeravanje usklađenosti dokumenata strateškog planiranja razvoja županije s hijerarhijskim višim dokumentima**

|  |  |  |
| --- | --- | --- |
| **Zadaci/ Aktivnosti** | **Rezultat** | **Pokazatelji rezultata** |
| Izrada Izvješća za Provedbeni program PSŽ | Izrađeno polugodišnje i godišnje izvješće | Izrađena 2 izvješća |
| Revidiranje Provedbenog programa | Revidiran Provedbeni program | Revidiran 1 Provedbeni program |
| Sudjelovanje na sastancima partnerskog vijeća | Sudjelovanje na sastancima | Sudjelovanje na 2 sastanka |
| Praćenje donošenja i izmjene i dopune dokumenata strateškog planiranja | Usklađeni dokumenti strateškog planiranja | Usklađen 1 dokument |

* 1. **Obavljanje stručnih i savjetodavnih poslova u vezi s provedbom Plana razvoja PSŽ i ostalih strateških, razvojnih i provedbenih dokumenata za područje županije te izvještavanja osnivača i Ministarstva o njihovoj provedbi.**

|  |  |  |
| --- | --- | --- |
| **Zadaci/ Aktivnosti** | **Rezultat** | **Pokazatelji rezultata** |
| Izrada izvješća provedbe Plana razvoja PSŽ 2021-2027.  | Izrađeno izvješće Plana razvoja za razdoblje 2022. | Izrađeno 1 izvješće |
| Prikupljanje izvješća Provedbenih programi JLS | Prikupljena izvješća Provedbenih programa | Prikupljeno 10 izvješća  |

* 1. **Suradnja s Ministarstvom, JLS-ovima i svim ostalim relevantnim dionicima na poslovima strateškog planiranja i upravljanja razvojem za područje županije te usklađivanje djelovanja jedinica lokalne samouprave vezano uz regionalni razvoj**

|  |  |  |
| --- | --- | --- |
| **Zadaci/ Aktivnosti** | **Rezultat** | **Pokazatelji rezultata** |
| Prikupljanje podataka s područja PSŽ za strateške dokumente ministarstava i JL(R)S | Prikupljeni, obrađeni i proslijeđeni podaci, dostavljeno izvješće ili dokument i sl. | Dostavljen 1 dokument |

* 1. **Obavljanje administrativnih i stručnih poslova za potrebe županijskog partnerstva**

|  |  |  |
| --- | --- | --- |
| **Zadaci/ Aktivnosti** | **Rezultat** | **Pokazatelji rezultata** |
| Organizacija sjednica Partnerskog vijeća PSŽ | Održana sjednica PV PSŽ | Održane 2 sjednice |

* 1. **Pružanje stručne pomoći u pripremi i provedbi programa potpora**

|  |  |  |
| --- | --- | --- |
| **Zadaci/ Aktivnosti** | **Rezultat** | **Pokazatelji rezultata** |
| Pružanje stručna pomoć u pripremi i provedbi programa | Pripremljen ili proveden program | Pripremljen ili proveden 1 program |

1. **ODJEL ZA PRIPREMU I PROVEDBU PROJEKATA**

Odjel brine za uredno izvršenje poslova: pružanja stručne pomoć u pripremi i provedbi razvojnih projekata javnopravnih tijela i javnih ustanova s područja svoje županije kojima su osnivači Republika Hrvatska ili jedinice lokalne i područne (regionalne) samouprave, a koji su od interesa za razvoj županije, kao i zajedničkih razvojnih projekata od interesa za razvoj više županija.

Obavlja i druge poslove utvrđene zakonom, Odlukom o osnivanju, Statutom, Pravilnikom o unutarnjem ustrojstvu i načinu rada te drugim općim aktima.

**Ciljevi koji se žele postići i poslovi koji se žele obaviti:**

* 1. **Pružanje stručne pomoći u PRIPREMI razvojnih projekata javnopravnih tijela i javnih ustanova s područja Požeško - slavonske županije kojima su osnivači Republika Hrvatska ili jedinice lokalne i područne (regionalne) samouprave**

|  |  |  |
| --- | --- | --- |
| **Zadaci/ Aktivnosti** | **Rezultat** | **Pokazatelji rezultata** |
| Informiranje potencijalnih korisnika o EU i nacionalnim sredstvima | Organizirane radionice, i predavanja o mogućnosti financiranja iz programa  | 4 edukacija ili predavanja |
| Program Konkurentnost i kohezija PKK 2021.-2027. | Pripremljen i prijavljen projekt  | 2 projekta |
| Razvojni sporazum za područje Slavonije, Baranje i Srijema | Pripremljen i prijavljen projekt | 1 projekt |
| Integrirani teritorijalni program 2021.-2027. | Pripremljen i prijavljen projekt | 2 projekta |
| Program Učinkoviti ljudski potencijali 2021.– 2027.  | Pripremljen i prijavljen projekt | 3 projekta |
| Nacionalni program za oporavak i otpornost2021.-2026. | Pripremljen i prijavljen projekt | 4 projekta |
| Strateški plan Zajedničke poljoprivredne politike RH 2023. – 2027. | Pripremljen i prijavljen projekt | 1 projekt |
| Nacionalna sredstva | Pripremljen i prijavljen projekt | 8 projekta  |
| Interreg programi | Pripremljen i prijavljen projekt | 2 projekta |
| Ostali programi i financijski instrumenti | Pripremljen i prijavljen projekt | 1 projekt |

* 1. **Pružanje stručne pomoći u PROVEDBI razvojnih projekata javnopravnih tijela i javnih ustanova s područja Požeško - slavonske županije kojima su osnivači Republika Hrvatska ili jedinice lokalne i područne (regionalne) samouprave**

|  |  |  |
| --- | --- | --- |
| **Zadaci/ Aktivnosti** | **Rezultat** | **Pokazatelji rezultata** |
| Operativni program konkurentnost i kohezija2014.-2021. | Uspostava infrastrukture RCKPanonika | 2 projekta  |
| Zajedno do razvoja 2 |
| Program Konkurentnost i kohezija PKK 2021.-2027. | Provedba projekata iz PKK | 2 projekta |
| Razvojni sporazum za područje Slavonije, Baranje i Srijema | Svijet graševine (Spahijski podrum, Muzej bećarca, brendiranje) | 7 projekata  |
| Terme Lipik (Villa Zinke, Narodnekupke, perivoj) |
| Geotermalni izvori Požeško-slavonske županije |
| Kuća graševine |
| Medicinski centar za edukaciju, istraživanje i zdravstveni turizam u Pakracu |
| Regionalni centar razvoja poljoprivredne proizvodnje Požeško-slavonske županije  |
| Trenkov dvorac-dokumentacija |
| Operativni program Učinkoviti ljudski potencijali2014.-2021.- | Sigurno mjesto | 6 projekata |
| Uspostava regionalnog centra kompetentnosti Panonika |
| Mojih 5 kvadrata |
| U korak sa zdravim životom |
| Obrazujmo se zajedno VI |
| Zdravozubci |
| Program Učinkoviti ljudski potencijali 2021.– 2027 | Obrazujmo se zajedno VII | 2 projekta |
| Provedba projekata iz PULJP |
| Nacionalni program za oporavak i otpornost2021.-2026. | Projekti iz Nacionalnog programa za oporavak i otpornost | 6 projekata |
| FEAD | Obrok za 5 faza VI-provedba programa | 1 projekt |
| Nacionalna sredstava | Provedba projekata financiranih nacionalnim sredstva | Provedba 10 projekta  |
| Ruralni razvoj | Poučna šetnica na zaštićenomkrajobrazu Sovskog jezera | Provedba 2 projekta |
| Provedba projekata iz Ruralnog razvoja  |
| Interreg programi | Provedba projekata iz Interreg programa | Provedba 1 programa |
| Ostali programi i financijski instrumenti | Provedba projekata iz ostalih programa i financijskih instrumenata  | Provedba 3 projekta |

1. **ODJEL ZA OPĆE I FINANCIJSKE POSLOVE**

Odjel brine za uredno izvršenje poslova u svezi funkcioniranja ustanove. Odjel tako: Prati zakonsku regulativu iz područja djelokruga Ustanove; Sustavno prati propise iz područja regionalnog razvoja i ostalih propisa od utjecaja na regionalni razvoj; Daje pravna tumačenja propisa i drugih akata; Izrađuje prijedloge općih akta, prijedloge ugovora i sporazuma za potrebe Ustanove; Brine o provedbi Zakona o pravu na pristup informacijama; Brine o provedbi Zakona o zaštiti osobnih podataka; Priprema, organizira i provodi postupke javne nabave za Ustanovu; Izrađuje Planove nabave i vodi registar ugovora; Organizira i koordinira tehničke poslove financijskog poslovanja Ustanove; Izrađuje godišnje financijske planove Ustanove i nadzire njihovo provođenje u pogledu osiguranja i trošenja sredstava, te poštivanja zakona iz područja financijskog poslovanja; Izrađuje izvješće o financijskom poslovanju Ustanove; Vodi administrativno tehničke poslove financijskog poslovanja Ustanove, poslove informatičke obrade dokumenata financijskog poslovanja, te isplate plaća, naknada i drugih primanja zaposlenika; Priprema podatke za izradu izvješća financijskog poslovanja Ustanove sukladno zakonu i propisima; Uređuje web stranicu Ustanove; Obavlja kadrovske poslove vezane za ostvarivanje prava i obveza iz radnog odnosa za zaposlenike Ustanove, te vodi evidenciju o zaposlenicima; Obavlja poslove sukladno Uredbi o uredskom poslovanju; Obavlja poslove vezane uz rad Upravnog vijeća; Obavlja knjigovodstvene i računovodstvene poslove; Obavlja knjigovodstvene i računovodstvene poslove za provedbu EU projekata; Pomaže u izradi troškovnik za EU projekte. Obavlja i druge poslove utvrđene zakonom, Odlukom o osnivanju, Statutom, Pravilnikom o unutarnjem ustrojstvu i načinu rada te drugim općim aktima.

**Ciljevi koji se žele postići i poslovi koji se žele obaviti:**

* 1. Redovito i zakonito poslovanje RK

|  |  |  |
| --- | --- | --- |
| **Zadaci/ Aktivnosti** | **Rezultat** | **Pokazatelji rezultata** |
| Pratiti opću zakonsku regulativu te iz područja djelokruga rada Ustanove, kao i iz područja regionalnog razvoja i ostalih propisa od utjecaja na regionalni razvoj | Zakonito poslovanje Ustanove | Državna revizija i druga državna tijela dala pozitivno mišljenje na poslovanje |
| Organizirati i koordinirati financijsko poslovanje Ustanove te izraditi sve financijske akte | Doneseni svi financijski akti | Državna revizija i druga državna tijela dala pozitivno mišljenje na financijsko poslovanjeUpravno vijeće usvojilo akte |
| Izraditi prijedloga općih akta, ugovora i sporazuma za potrebe Ustanove | Izrađeni prijedlozi općih akta, ugovora i sporazuma za potrebe Ustanove | Usvojene Odluke od strane Upravnog vijeća i Ravnatelja, Potpisani ugovori i sporazumi |
| Priprema, organizacija i provedba postupka javne i jednostavne nabave za Ustanovu te akata u svezi javne nabave | Provedeni postupci nabave te izrađeni akti u svezi javne nabave | Državna revizija i druga državna tijela dala pozitivno mišljenje na poslovanjeUspješno provedeni postupci nabave  |
| Obavljati kadrovske poslove, poslove vezane za uredsko poslovanje te druge opće i financijske poslove | Izvršeni svi opći poslovi | Državna revizija i druga državna tijela dala pozitivno mišljenje na financijsko poslovanje |
| Informirati javnosti o radu Ustanove i uređivanje web stranice kroz pripremu sadržaja | Pripremljene informacije za javnost i web stranicu | Održano 6 tiskovnih konferencija na kojima je RK sudjelovao i danih priopćenja |

* 1. **Pružanje stručne pomoći u pripremi i provedbI razvojnih projekata javnopravnih tijela i javnih ustanova s područja Požeško - slavonske županije kojima su osnivači Republika Hrvatska ili jedinice lokalne i područne (regionalne) samouprave**

|  |  |  |
| --- | --- | --- |
| **Zadaci/ Aktivnosti** | **Rezultat** | **Pokazatelji rezultata** |
| Pružiti pomoć u izradi troškovnika u svezi pripreme EU i nacionalnih projekata | Pružena pomoć u izradi troškovnika u svezi pripreme EU i nacionalnih projekata | Izrađeno 10 troškovnika |
| Voditi brigu o prihodima i rashodima u svezi projekata u kojima je RK partner | Isplaćene plaće osobama čija se plaća sufinancira iz projekata | Usklađene računovodstvene evidencije |

**5. AKTIVNOSTI USTANOVE S CILJEM POSPJEŠENA RADA**

* **Uvid u dužnosti i poslove regionalnog koordinatora te sustav upravljanja osjetljivim radnim mjestima**

Regionalni koordinator razvoja Požeško-slavonske županije sustavno će se posvetiti prepoznavanju osoba koje rade na „osjetljivim radnim mjestima“ (tj. na onima gdje zaposlenici mogu postati osjetljivi na negativne utjecaje zbog svojih kontakata s trećim strankama ili informacija koje posjeduju); te će osobito obratiti pažnju na segregaciju dužnosti između zaposlenika.

Regionalni koordinator PSŽ osigurati će primjenu odgovarajućih kontrola na osjetljiva radna mjesta.

* **Plan upravljanja mogućnostima postojanja sukoba interesa**

Regionalni koordinator razvoja Požeško-slavonske županije osigurati će postojanje postupaka za prepoznavanje i izbjegavanje sukoba interesa kroz prikupljanje informacija od zaposlenika (Izjave) te će se u postupcima javne nabave i jednostavne nabave imenovati u povjerenstva osobe koje neće biti u sukobu interesa, a o čemu će, također, za svaki postupak davati izjave.

Također, posebna pozornost bit će u postupcima jednostavne i javne nabave kako ne bi došlo do sukoba interesa, kako odgovornih osoba tako i onih koji rade na samim postupcima nabave.

* **Postojanje formalne uspostave sustava odgovornosti, nadležnosti, prenesenih ovlasti i svih nužnih povezanih ovlasti za zadatke i radna mjesta u unutarnjem ustrojstvu**

Regionalni koordinator razvoja Požeško-slavonske županije osigurao je opise radnih mjesta kroz Pravilnik o unutarnjem ustrojstvu i načinu rada javne ustanove regionalni koordinator razvoja Požeško-slavonske županije, koji će se po potrebi ažurirati, a s istim su upoznati svi zaposlenici. Sukladno Pravilniku, zaposlenici su raspoređeni na radna mjesta te nemaju sumnju u opseg svojih odgovornosti. Regionalni koordinator razvoja Požeško-slavonske županije novim zapošljavanjem i sustavom unaprjeđivanja osigurat će obavljanje najsloženijih zadatka, posebice oko nadzora od strane nadređenog zaposlenika.

* **Postupak pohrane dokumentacije**

Regionalni koordinator razvoja Požeško-slavonske županije posluje sukladno Uredbi o uredskom poslovanju, Zakonu o arhivskom gradivu i arhivima te drugim pozitivnim propisima kad je u pitanju vođenje i pohrana dokumentacije. Također, na adekvatan način osigurava se dostupnost dokumenata u svrhu revizije, tijekom razdoblja u kojima je njihovo čuvanje obvezno.

* **Organizacijske i tehničke pretpostavke**

Regionalni koordinator razvoja Požeško-slavonske županije osigurao je minimalne organizacijske pretpostavke kroz pripremljenu organizacijsku strukturu – organigram i sistematizaciju radnih mjesta te tehničke pretpostavke uvjeta prostora rada i tehničku opremu, a kroz tehničku pomoć radit će se i na poboljšanju radnih i tehničkih uvjeta i procesa.

* **Računovodstvene postupke**

Regionalni koordinator razvoja Požeško-slavonske županije vodi potpuno i transparentno računovodstvo na temelju prihvaćenih računovodstvenih načela. Regionalni koordinator PSŽ jasno je odvojila računovodstvo za prihode i rashode iz proračuna, za prihode i rashode iz vlastite djelatnosti te za ostale prihode i rashode.

**ZAKONSKE I DRUGE PODLOGE NA KOJIMA SE ZASNIVA PLAN**

Zakonom o regionalnom razvoju Republike Hrvatske (Narodne novine, broj 147/2014, 123/17 i 118/18) utvrđeni su ciljevi i načela politike regionalnoga razvoja te uređena pitanja: strateškog planiranja regionalnog razvoja, institucionalnog okvira i upravljanja regionalnim razvojem, ocjenjivanja i razvrstavanja jedinica lokalne i područne (regionalne) samouprave prema stupnju razvijenosti i izdvajanje potpomognutih područja, poticanja regionalne konkurentnosti i urbanog razvoja, poticajnih mjera za razvoj potpomognutih područja i drugih područja s razvojnim posebnostima te praćenja, vrednovanja i izvještavanja o politici regionalnoga razvoja u svrhu što učinkovitijeg korištenja fondova Europske unije.

Cilj je politike regionalnog razvoja pridonijeti društveno - gospodarskom razvoju RH, u skladu s načelima održivog razvoja, stvaranjem uvjeta koji će svim dijelovima zemlje omogućiti jačanje konkurentnosti i realizaciju vlastitih razvojnih potencijala.

**USKLAĐENOST CILJEVA PLANA S DOKUMENTIMA DUGOROČNOG RAZVOJA**

Analizom srednjoročnih razvojnih potreba i razvojnih potencijala iskristalizirala su se, u Planu razvoja PSŽ za razdoblje 2021.-2027., četiri opća prioritetna područja, u okviru kojih će dionici razvoja u PSŽ težiti unapređenju postojećeg stanja u sljedećem srednjoročnom razdoblju:

Prioritet 1. Razvoj konkurentnoga inovativnog gospodarstva kroz zeleni i pametni razvoj

Prioritet 2. Povećati kvalitetu življenja

Prioritet 3. Učinkovita javna uprava i upravljanje imovinom, prostorno i strateško planiranje

Prioritet 4. Ravnomjerni regionalni razvoj

Iz navedenih općih prioritetnih područja, a kao nastavak operacionalizacije strateških ciljeva iz NRS 2030., proizlaze posebni ciljevi, u okviru kojih su naznačena specifična prioritetna područja javnih politika.

Regionalni koordinator PSŽ u svome radu brinut će da svi projekti i aktivnosti svih važnih aktera budu usmjerene ka ostvarenju spomenutih prioriteta i ciljeva.

**ISHODIŠTE I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA**

Regionalni koordinator razvoja Požeško-slavonske županije svojim Planom rada za 2023. godinu utvrdio je odgovarajuće (i mjerljive) ciljeve na razini izlaznih vrijednosti i učinaka na svim razinama, na jasan način, da ih svi u organizaciji razumiju. Regionalni koordinator PSŽ sustavno osigurava raspodjelu sredstava u odnosu na te ciljeve poštujući načela transparentnog valjanog financijskog upravljanja. Regionalni koordinator PSŽ mora osigurava i dodatno će raditi na tome, da se za ciljeve jasno dodijeli odgovornost. Fiskalna 2022. godina ishodište je na kojima se zasnivaju izračuni.

Najveća financijska stavka u radu ustanove odnosi se na plaće i materijalna prava zaposlenika. Ovaj trošak je nužan u ostvarenju PROGRAMA REGIONALNI RAZVOJ. Kroz analizu radne opterećenosti i opis poslova utvrđena je trenutna potreba za 31 radna mjesta, a trenutno je zaposleno 24 osoba.

*Tablica: Plan zapošljavanja*

|  |  |  |  |
| --- | --- | --- | --- |
| **Odjel**  | **Broj zaposlenih** | **Broj potrebnih osoba** | **Plan zapošljavanja u 2023. g.** |
| **Voditelj** | **Zaposlenici** | **Voditelj** | **Zaposlenici** | **Voditelj** | **Zaposlenici** |
| Ravnatelj | 1 | 0 | 1 | 0 | 0 | 0 |
| Pomoćnik ravnatelja | 1 | 0 | 1 | 0 | 0 | 0 |
| Odjel za strateško planiranje i razvojne programe | 0 | 3 | 1 | 4 | 1 | 1 |
| Odjel za pripremu i provedbu projekata | 0 | 15 | 1 | 18 | 1 | 3 |
| Odjel za opće i financijske poslove | 1 | 3 | 1 | 4 | 0 | 1 |
| **∑** | **3** | **21** | **5** | **26** | **2** | **5** |
| **24** | **31** | **7** |

Rashodi za usluge i ostali nespomenuti rashodi poslovanja druga su velika stavka. Pretežito se odnosi na edukacije koje će kroz projekt tehničke pomoći Regionalni koordinator PSŽ pružati dionicima iz jedinica lokalne samouprave i njihovim javnim ustanovama, a u cilju što boljeg povlačenja EU sredstava.

Planira se stalna izobrazba zaposlenika kako bi osigurao odgovarajući broj kvalitetnih zaposlenika. Izobrazba i edukacije osigurat će se kroz tehničku pomoć i kroz edukacije koje će osigurati i Ministarstvo.

Ulaganja u dugotrajnu imovinu najvećim dijelom odnosi se za kupnju uredskog namještaja i računalne opreme nužne za što kvalitetnije obavljanje posla, a njihova kupnja najvećim dijelom financirat će se kroz tehničku pomoć.

**Prihodi poslovanja** u 2023. planiraju se u iznosu 1.390.000,00 EUR. Od toga Pomoći iz inozemstva i od subjekata unutar općeg proračuna u iznosu 1.206.300,00 (a odnose se na projekt „Zajedno do razvoja 2“ (-tehnička pomoć); Prihod iz nadležnog proračuna planira se u iznosu 182.767,00 174.197,00 EUR je za redovno poslovanje i sufinanciranje projekta „Zajedno do razvoja 2“ te 7.850,00 EUR za projekte „Obrazujmo se zajedno“); Prihodi od kazni, upravnih mjera i ostali prihodi 933,00 EUR.

**Ukupni rashodi** poslovanja u 2023. planiraju se u iznosu 1.390.000,00 EUR. Od toga Rashodi za zaposlene planiraju se u iznosu 945.250,00; Materijalni rashodi u iznosu 405.850,00; Financijski rashodi planiraju se u iznosu od 50,00 EUR, a odnose se na Usluge platnog prometa; Rashodi za nabavu nefinancijske imovine planiraju se u iznosu od 38.850,00 EUR.

**IZVJEŠTAJ O POSTIGNUTIM CILJEVIMA I REZULTATIMA U PRETHODNOJ GODINI**

Izvješće o radu za 2021. godinu, bez primjedbi, prihvaćeno je od strane Upravnog vijeća.

Izvješća o radu sadrže cjelovit izvještaj o postignutim ciljevima i rezultatima.

**ZAKLJUČAK**

Regionalni koordinator razvoja Požeško-slavonske županije ovim Planom rada utvrdio je mjerljive ciljeve na razini izlaznih vrijednosti i učinaka na svim razinama, na jasan način, da ih svi u organizaciji razumiju.

Regionalni koordinator PSŽ sustavno osigurava raspodjelu sredstava u odnosu na te ciljeve poštujući načela transparentnog valjanog financijskog upravljanja.

 *Tablica: Sažetak aktivnosti*

|  |  |
| --- | --- |
| Aktivnost | Pokazatelj (brojčano) |
| Izrada strateških dokumenata | 1 |
| Priprema EU projekata | 16 |
| Priprema nacionalnih projekata | 8 |
| Provedba EU projekata | 32 |
| Provedba nacionalnih projekata | 10 |
| Održavanje edukacija | 4 |

KLASA: 025-01/22-01/18

URBROJ: 2177-1-14-22-1

Požega, 23. prosinca 2022.

PREDSJEDNICA:

\_\_\_\_\_\_\_\_\_\_\_\_\_\_\_\_\_\_\_\_\_\_

mr.sc. Sunčica Bajić, dipl.oec.